– তারপর আর কী! কিছুক্ষণের মাঝেই একটা ড্রিলার দিয়ে খানিকটা স্থান খনন করে আমরা নেমে গেলাম একটা কুঠরির মতো স্থানে। সেখানে একটা টেবিলে থরে থরে সাজানো রয়েছে লোহার বিভিন্ন আকারের বার। আমি একটু চকচকে দেখে একটা বার হাতে তুলে নিতেই সামনে এসে দাঁড়ালেন একজন অদ্ভুত আকৃতির মানুষ। আমি তাকে গভীর মনোযোগের সাথে পরখ করে বুঝলাম, তিনি মানুষের আকৃতিতে থাকলেও আসলে একটা রোবট! অথচ মানুষের কণ্ঠেই আদেশ করলেন, লোহার বারটা রেখে দাও। এটা তোমাদের অর্জিত কোনো বস্তু নয়। এটা আমরা অনেক কষ্টে সংগ্রহ করেছি। তারপর রিফাইন করে বিভিন্ন আকারের বারে পরিণত করেছি। আজ বেলা এগারোটা ত্রিশ মিনিটে আমরা এগুলোকে স্থানান্তর করে আমাদের গ্রহে নিয়ে যাবো।